
1. Lazima.
Wewe ni kiranja mkuu katika Shule ya Kala. Umegundua kuwa  wanafunzi hawazingatii kanuni zifaazo za kiafya za kukabiliana na magonjwa mbalimbali. Waandikie memo kuwafahamisha kuhusu namna za kukabiliana na magonjwa hayo.
Memo pia huitwa Arifa. Huu ni utungo wa kiuamilifu; vipengele viwili vikuu vya utungo wa aina hii vishughulikiwe
a) Sura
b) Maudhui
a) Sura ya memo
	Mtahiniwa azingatie muundo wa juu (sura) ya memo
	Vipengele vifuatavyo  vya kimsingi  vizingatiwe 
i) Anwani-Shule ya Kala iandikwe juu katikati mwa ukurasa 

iii) 	Tarehe inaweza kuandikwa pambizoni kwenye mstari na nambari ya kumbukumbu.
iii) 	Mtajo. Sehemu hii hubainisha  memo imetoka kwa nani, mlengwa na suala kuu

iv) 	Utangulizi 
	Mtahiniwa atangulize kwa kiini cha memo. Aya ya kwanza itumiwe kudokeza suala kuu.
v) 	Mwili- hapa ndipo hoja nane au zaidi zitakapojadiliwa kikamilifu. Hoja zote zipangwe kiaya na kutolewa maelezo kamili
vi) 	Hitimisho 
	Mtahiniwa ahitimishe utungo wake. Hapa anaweza kujumuisha hatua ambazo zitachukuliwa dhidi ya wanafunzi ambao watakiuka kanuni zifaazo za afya
ix) 	Kimalizio- Muundo wa arifa udhihirike kama ifuatavyo.
i) Sahihi
ii) 	Jina 
iii) 	Cheo (si lazima)
	Insha ikikosa maudhui lakini iwe na sura ikadiriwe katika kiwango cha D+ 04/20
	Kaida nyingine zote za usahihishaji wa karatasi hii zizingatiwe.

	MAUDHUI/HOJA MUHIMU
	Hoja zifuatazo zijadiliwe.
· Kutokaa katika maeneo yenye msongamano
· Kudumisha umbali ufaao (kukaa katika mazingira yenye msongamano)
· Kuepuka utumizi wa pamoja wa vifaa vya kulia
· Kuepuka utumizi wa pamoja wa mavazi na malazi
· Kudumisha viwango vifaavyo vya usafi wa mazigira
· Kunawa mikono kabla na baada ya kutoka misalani
· Kutoshiriki mapenzi ya kiholela/vitendo vya kifuska
· Kuondoa taka, magugu au vidimbwi vya maji ambavyo huishia kuwa makazi ya mbu na wadudu wengine hatari
· Kufuata kanuni za kiafya kama vile watoto kukosa kupata chanjo muhimu
· Kutumia vyombo safi; sahani,nyuma na vijiko
· Kulia vyakula katika maeneo safi

· Kula vyakula visivyoandaliwa vizuri
· Kutozingatia mila / imani potovu
· Kutotupa taka ovyo

	Wenu mwaminifu,
 
	Eric Juma
	KIRANJA MKUU

2a) Wewe ni katibu wa jopokazi ambalo limeteuliwa kuchunguza changamoto zinazokumba familia mbalimbali katika Kaunti ya  Malimwengu. Andika ripoti ya uchunguzi huo huku ukitoa mapendekezo ya namna za kukabiliana na changamoto hizo.


MWONGOZO WA KUSAHIHISHA MASWALI
1. RIPOTI
i) Hii ni ripoti rasmi.
ii) Sura ya ripoti rasmi idhihirike.
	Mathalan       a)  Kichwa kianze kwa neno ripoti na kiafikiane na mada.
	          	  b)  Utangulizi uhusishe;
· Usuli au kiini cha mada.
· Jopo la utafiti.
· Wahusika na  vyeo watambulishwe.
· Muda uliotumika kufanya utafiti. (si lazima)  
c)  	Mbinu za ukusanyaji wa data au utaratibu uliotumika kutekeleza utafiti.
d)  	Matokeo ya utafiti.
e)  	Mapendekezo ya ripoti
f) 	Hitimisho
g)  	Kitambulisho (huonyesha Ripoti iliandaliwa na nani, lini, jina, sahihi na cheo).
	Baadhi za changamoto
· Ukosefu wa karo.
· Kupoteza mzazi /wazazi/vifo
· Magonjwa  sugu.
· Shinikizo la rika.
· Kudhibitiwa kupita kiasi.
· Adhabu kali nyumbani
· Kufeli mitihani shuleni.
· Ukosefu wa ushauri nasaha nyumbani.
· Matumizi ya dawa za kulevya.
· Utamaduni na mila kwa mfano; ukeketaji, ndoa za mapema n.k.
· Uhusiano wa kimapenzi miongoni mwa wanafunzi na walimu au hata kati ya wanafunzi na wanafunzi.
· Uongozi mbaya.
· Dhuluma za kijinsia.
· Uraibu wa mitandao na simu (mfano; michezo na baadhi ya filamu.
· Ukosefu wa fedha za kununua vitu vya  matumizi ya kimsingi.
· Kushindwa kudhibiti hisia ambazo zinawafanya kujikuta matatani.
· Mazingira maovu nyumbani.
· Ukosefu wa muda wa kupumzika.
· Kubugudhiwa.
· Kulaumiwa kwa makosa ambayo hawajatenda.
· Kufanyishwa kazi nyingi nyumbani.
· Kutopatiwa nafasi ya kujieleza.
· Ulemavu 
· Kubaguliwa na wenzao.
· Talaka.
· Uavyaji mimba.
	Hoja nyinginezo zinazooana na mada zaweza kutolewa.
	Tanbihi
	Urefu wa insha ukadiriwe 
	Urefu
	Idadi ya maneno
	utunzaji

	Insha robo
	01-174
	Asizidi alama 05

	Insha nusu
	175- 274
	Asizidi alama10

	Insha robo tatu
	275 – 374
	Asizidi alama 15

	Insha kamili
	375 – 400
	Alama 20


b) Andika insha itakayoafiki methali hii:
	Asiyefunzwa na mamaye hufunzwa na ulimwengu.
	Mtahiniwa azingatie mambo haya;
· Pande zote mbili za methali sharti zijitokeze. Aonyeshe kutofunzwa na mamaye / mzazi/ mlezi na kufunzwa na ulimwengu.
· Akishughulikia pande moja hatapita alama 10
· Lazima mwisho wa kisa kuwe na hasara/ au kutofanikiwa/ huzuni.
· Maana ya methali hii ni kuwa yeyote asiyesikia mawaidha apewayo mara kwa mara hupata hasara kuu.
· Kionyeshe jinsi mhusika alikosa kusikia mawaidha na hatimaye akapata na mabaya.
c) Tunga kisa kitakachomalizika kwa maneno yafuatayo: 
	…. sitaisahau siku hiyo kwani sijawahi kuaibika maishani mwangu kama nilivyofedheheka siku hiyo.
Swali la 2c
1. Hii ni insha kubuni
	Mtahiniwa  ajihusishe. 
	Mtahiniwa atunge kisa kitakachoonyesha kuwa alikuwa katika hali gumu iliyomtaka kung’ang’ana ili kujinasua kwani alikuwa amefanya jambo lililomletea aibu/fedheha
	Mwanafunzi aweza kuwa na ruwaza zifuatazo.
i) Mwanafunzi  ajihusishe katika wizi wa mitihani kisha anaswe na matokeo kufutiliwa bali.
ii) Mtu awekeze na kupoteza katika mchezo wa bahati nasibu, apoteze kila kitu aanze kuomba msaada.
iii) Msichana ajiingize katika ngono nje ya ndoa kisha awe mja mzito. 
iv) Mhubiri awe na hila za utapeli kisha ajulikane na washirika wake.

